Το **Κόμμα Ταυτότητας και Δημοκρατίας** που προηγουμένως ήταν γνωστό ως **Κίνημα για μια Ευρώπη των Εθνών και της Ελευθερίας (Κ.Ε.Ε.Ε)**, είναι μια συμμαχία δεξιών ευρωπαϊκών πολιτικών κομμάτων που ιδρύθηκε το 2014.

Η πολιτική ομάδα του κόμματος στο Ευρωπαϊκό Κοινοβούλιο είναι η Κοινοβουλευτική Ομάδα Ταυτότητα και Δημοκρατία.

Ιστορικό
--------

Μετά τις Ευρωεκλογές 2014, τα κόμματα που συμμετείχαν στην Ευρωπαϊκή Συμμαχία για την Ελευθερία προσπάθησαν ανεπιτυχώς να συγκροτήσουν μια πολιτική ομάδα στο Ευρωπαϊκό Κοινοβούλιο.

Αργότερα το 2014, αποφάσισαν να δημιουργήσουν μια νέα δομή ευρωπαϊκού επιπέδου, η οποία έγινε το Κίνημα για μια Ευρώπη των Εθνών και της Ελευθερίας. Το ολλανδικό Κόμμα για την Ελευθερία επέλεξε να μην συμμετάσχει σε αυτό το πανευρωπαϊκό κόμμα, επειδή αρνήθηκε να χρηματοδοτηθεί από την Ευρωπαϊκή Ένωση. 

Αναγνωρίστηκε από το Ευρωπαϊκό Κοινοβούλιο το 2015. Η μέγιστη επιχορήγηση του Ευρωπαϊκού Κοινοβουλίου για το τρέχον έτος είναι € 1.170.746 πλέον € 621.677 για το συνδεδεμένο πολιτικό ίδρυμά του, το Fondation pour une Europe des Nations et des Libertés.

Στις 16 Ιουνίου 2015 δημιουργήθηκε στην Κοινοβουλευτική Ομάδα της Ευρώπης των Εθνών και της Ελευθερίας στο Ευρωπαϊκό Κοινοβούλιο με μέλη από το Κόμμα Ελευθερίας της Αυστρίας, τον Εθνικό Συναγερμό, το Φλαμανδικό Συμφέρον, το Συνέδριο για τη Νέα Δεξιά καθώς και η ανεξάρτητη Ευρωβουλευτής Τζάνις Άτκινσον, που αποχώρησε από το Κόμμα Ανεξαρτησίας Ηνωμένου Βασιλείου.

Στις 24 Οκτωβρίου 2015, ο ηγέτης του Κινήματος για μία Ευρώπη των Εθνών και της Ελευθερίας και Αντιπρόεδρος του Εθνικού Συναγερμού Λουί Αλιό συναντήθηκε με την επικεφαλής του κόμματος Αδελφοί της Ιταλίας Γιωργία Μελόνι στην Τεργέστη για μια διάσκεψη για τη μετανάστευση.\

Η Μαρίν Λε Πεν επαίνεσε τη νίκη του Ελβετικού Λαϊκού Κόμματος κατά τις Ελβετικές Ομοσπονδιακές Εκλογές 2015, αν και το ελβετικό κόμμα δεν έχει επίσημους δεσμούς με το κίνημα. Το κίνημα ξεκίνησε επίσης μια εκστρατεία κατά της μετανάστευσης το 2015 όπως ακριβώς και η εκστρατεία του Ελβετικού Λαϊκού Κόμματος κατά τη διάρκεια του ελβετικού δημοψηφίσματος για τη μετανάστευση το 2014.

Τον Φεβρουάριο του 2019, το κόμμα Είμαστε Οικογένεια εντάχθηκε στο κόμμα.

Στις 25 Απριλίου 2019, το Συντηρητικό Λαϊκό Κόμμα της Εσθονίας προσχώρησε επισήμως στην ομάδα.

Το 2019, το κόμμα μετονομάστηκε στο **Κόμμα Ταυτότητας και Δημοκρατίας** ως ευρωπαϊκό πολιτικό κόμμα και ως **Ομάδα Ταυτότητας και Δημοκρατίας** στο Ευρωπαϊκό Κοινοβούλιο.

Μέλη
----

| Χώρα | Κόμμα | Πολιτική ομάδα | ΕυρωπαϊκόΚοινοβούλιο | ΕθνικάΚοινοβούλια |
| --- | --- | --- | --- | --- |
| Αυστρία | Κόμμα Ελευθερίας της Αυστρίας | Ταυτότητα και Δημοκρατία | 3 / 19 | 30 / 183 |
| Βέλγιο | Φλαμανδικό Συμφέρον | Ταυτότητα και Δημοκρατία | 3 / 21 | 18 / 150 |
| Βουλγαρία | Αναγέννηση | - | 0 / 17 | 34 / 240 |
| Γαλλία | Εθνική Συσπείρωση | Ταυτότητα και Δημοκρατία | 18 / 79 | 89 / 577 |
| Γερμανία | Εναλλακτική για τη Γερμανία | Ταυτότητα και Δημοκρατία | 9 / 96 | 78 / 736 |
| Εσθονία | Συντηρητικό Λαϊκό Κόμμα της Εσθονίας | Ταυτότητα και Δημοκρατία | 1 / 7 | 16 / 101 |
| Ιταλία | Λέγκα του Βορρά | Ταυτότητα και Δημοκρατία | 23 / 76 | 66 / 400 |
| Ολλανδία | Κόμμα για την Ελευθερία | - | 0 / 29 | 37 / 150 |
| Πορτογαλία | Αρκετά! | - | 0 / 21 | 50 / 230 |
| Σλοβακία | Σλοβακικό Εθνικό Κόμμα | - | 0 / 14 | 10 / 150 |
| Τσεχία | Ελευθερία και Άμεση Δημοκρατία | Ταυτότητα και Δημοκρατία | 1 / 21 | 20 / 200 |

Παραπομπές
----------

1. ↑  «Identity and Democracy Group: United on the Outside, Divided on the Inside? – Le portail de référence pour l'espace de liberté, sécurité et justice». 28 Ιουνίου 2019. Αρχειοθετήθηκε από το πρωτότυπο στις 23 Οκτωβρίου 2020. Ανακτήθηκε στις 10 Ιουλίου 2020.
2. ↑  Fortuna, Gerardo (27 Ιουνίου 2019). «New European Parliament starts solving its power-sharing puzzle».
3. ↑  «The Year of Populism: Europe's Right Wing Takes Aim at the EU». *Der Spiegel*. 4 Ιανουαρίου 2019.
4. ↑  «Le Pen Wows Europe's Rightist Hopefuls in Sofia». 16 Νοεμβρίου 2018.
5. ↑  
	* Rankin, Jennifer (13 Ιουνίου 2019). «MEPs create biggest far-right group in European parliament». *The Guardian*.
	* «Far-right parties form new group in European Parliament». Deutsche Welle. 14 Ιουνίου 2019.
	* «France's Le Pen unveils new far-right European Parliament group». Reuters. 13 Ιουνίου 2019.
	* Stearns, Jonathan (13 Ιουνίου 2019). «Far-Right Faction in EU Parliament Is Recreated as Bigger Force». *Bloomberg*.
	* «Far-right group in EU parliament doubles in strength». France 24. 13 Ιουνίου 2019.
	* Cook, Lorne (13 Ιουνίου 2019). «Europe's populists rebrand but policies remain the same». Associated Press.
	* «Parliament groups vow to stop far-right MEPs chairing committees». *Politico*. 2 July 2019.. Ανακτήθηκε στις 12 August 2019.
	* «Opinion: We tracked European election bots – what we found should scare you». *The Independent*. 22 May 2019.. Ανακτήθηκε στις 1 January 2020.
6. ↑  «New European far-right coalition named Identity and Democracy». *Euronews*. 13 Ιουνίου 2019.

Εξωτερικοί σύνδεσμοι
--------------------

* Επίσημη ιστοσελίδα